*ข่าวประชาสัมพันธ์*

**เอสซีจี ชวนคนรุ่นใหม่ กล้าคิด กล้าเปลี่ยน เพื่อสิ่งที่ดีกว่า เปิดตัวการประกวดเพื่อค้นหาแนวทางสร้างความยั่งยืน ด้วย ESG “ปล่อยแสง ไอเดียเปลี่ยนโลก” I (DEA) CHANG THE WORLD ปลุกพลังสร้างสรรค์ เพื่อโลกน่าอยู่ ชิงเงินรางวัลรวมกว่า 400,000 บาท**

**เอสซีจี เปิดเวทีให้คนรุ่นใหม่ปล่อยพลังความสร้างสรรค์เพื่อร่วมเปลี่ยนโลก ใน “ปล่อยแสง ไอเดียเปลี่ยนโลก” I (DEA) CHANG THE WORLD ครั้งแรกกับการประกวดคอนเซปต์ไอเดีย แสดงพลังคนรุ่นใหม่ที่มีแนวคิดสร้างสรรค์ พร้อมความมุ่งมั่นต่อการแก้ปัญหาสังคม และสิ่งแวดล้อม เพื่อเรา เพื่อโลกที่น่าอยู่ ชิงเงินรางวัลกว่า 400,000 บาท พร้อมโอกาสในการนำเสนอผลงานในเวทีระดับประเทศ**

*6 พฤษภาคม 2565 - กรุงเทพฯ :* เอสซีจี ให้ความสำคัญต่อการแก้ปัญหาวิกฤตโลก มุ่งสร้างสมดุลในทุกมิติ   
ด้วยแนวทางการพัฒนาอย่างยั่งยืน ทั้งด้านสิ่งแวดล้อม สังคม และบรรษัทภิบาล หรือ ESG (Environmental, Social, Governance) สอดคล้องกับเป้าหมายการพัฒนาที่ยั่งยืน SDGs (Sustainable Development Goals) ของสหประชาชาติ และโมเดลเศรษฐกิจใหม่สู่การพัฒนาที่ยั่งยืนของไทย หรือ BCG Economy (Bio-Circular-Green Economy) จัดการประกวด “ปล่อยแสง ไอเดียเปลี่ยนโลก” เพื่อเปิดพื้นที่ให้คนรุ่นใหม่แสดงศักยภาพ ร่วมนำเสนอแนวคิดที่เป็นไปได้ กับ 3 หัวข้อ   
เปลี่ยนโลก

**Environmental:** ไอเดียแก้ปัญหาสิ่งแวดล้อม ด้านภูมิอากาศ ด้านการใช้ทรัพยากร ด้านพลังงาน

**Social Inequality:** ไอเดียแก้ปัญหาความไม่เท่าเทียมและการยอมรับความแตกต่างในสังคม

**Governance:** ไอเดียแก้ปัญหาความไม่โปร่งใสและไม่เป็นธรรม

การประกวด “ปล่อยแสง ไอเดียเปลี่ยนโลก” ชี้ให้เห็นถึงความสำคัญต่อการแก้ปัญหาวิกฤตที่ทั่วโลกกำลังเผชิญ   
ทั้งการเปลี่ยนแปลงสภาพภูมิอากาศ ความเหลื่อมล้ำในสังคม ตลอดจนปัญหาด้านจรรยาบรรณ ความโปร่งใส โดยเอสซีจี เชื่อมั่นในพลังการเปลี่ยนแปลงของคนรุ่นใหม่ และการมีส่วนร่วมของทุกคนในสังคม เพื่อขับเคลื่อนสู่อนาคตที่ดีกว่า

สำหรับผู้ที่สนใจสมัครเข้าร่วมแข่งขัน สามารถสมัครได้ทั้งในแบบบุคคลหรือเป็นทีม ทีมละไม่เกิน 5 คน โดยสมัครหรืออ่านรายละเอียดเพิ่มเติมได้ที่ : <https://www.scg.com/hack2heal> ตั้งแต่วันนี้ – 27 พฤษภาคม 2565 หรือสอบถามรายละเอียดเพิ่มเติมได้ที่ : คุณกานต์ โทร. 089-142-2838 หรือ [karnk@scg.com](mailto:karnk@scg.com)

------------------------------------------------------------------------------------------------------------